
ΥΠΟΥΡΓΙΚΕΣ ΑΠΟ ΦΑΣΕΙΣ & ΕΓΚΡΙΣΕΙΣ 

Αριθ. 1004 024/40/0006Α (1) 

Σύσταση Επιτροπής και Συντονιστικής Επιτροπής υπο- 
έργου εξοπλισμού του Ολοκληρωμένου Πληροφο¬ 
ριακού Συστήματος Φορολογίας {ΤΑΧΙδ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 89 του Π.Δ. 284/88 
«Οργανισμός του Υπουργείου Οικονομικών» (ΦΕΚ 
128/Α ), όπως τροποποιήθηκε και ισχύει. 

2. Τις διατάξεις του άρθρου 34 του Ν. 1914/90 «Εκ¬ 
συγχρονισμός και ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178/Α ). 

3. Τις διατάξεις του άρθρου 13 του Ν. 2346/95 «Δα¬ 


πάνες κίνησης των μετακινούμενων προσώπων με 
εντολή του Δημοσίου εντός της Επικράτειας για εκτέ¬ 
λεση υπηρεσίας και άλλες διατάξεις» (ΦΕΚ 220/Α ). 

4. Τους όρους της από 27.11.1995 σύμβασης με¬ 
ταξύ του Υπουργείου Οικονομικών και της Εταιρείας 
Βυΐ_1 Α.Ε.Ε., για την ανάθεση του έργου «Προμήθεια 
Εξοπλισμού Πληροφορικής για την υλοποίηση του 
Ολοκληρωμένου Πληροφοριακού Συστήματος Φορο¬ 
λογίας (ΤΑΧΙδ)». 

5. Την ανάγκη σύστασης Επιτροπών για την υλοποί¬ 
ηση του υποέργου Εξοπλισμός του Ολοκληρωμένου 
Πληροφοριακού Συστήματος Φορολογίας (ΤΑΧΙδ). 

6. Το γεγονός, ότι από τις διατάξεις της απόφασης αυ¬ 
τής προκαλείται δαπάνη για την αμοιβή των μελών των 
Επιτροπών υλοποίησης του παραπάνω υποέργου Εξο¬ 
πλισμός του Ολοκληρωμένου Πληροφοριακού Συστή¬ 
ματος Φορολογίας (ΤΑΧΙδ), η οποία θα βαρύνει τις πι¬ 
στώσεις του προϋπολογισμού εξόδων έτους 1996 του 
Υπουργείου Οικονομικών (ΚΑΕ 0515 Ειδ. φορ. 23110 
και ΚΑΕ 0515 Ειδ. Φορ. 23150). 

7. Την 1 031 920/305/0006Α/18.3.94 απόφαση του 
Υπουργού Οικονομικών περί μεταβίβασης εξουσίας να 
υπογράφει «Με εντολή Υπουργού» στον Γενικό Γραμ- 
ματέα του Υπουργείου Οικονομικών κ.λπ. (ΦΕΚ 185/ 
Β'), αποφασίζουμε: 

Α. Συνιστούμε στο Υπουργείο Οικονομικών, τις κα¬ 
τωτέρω Επιτροπές, για την υλοποίηση του υποέργου 
Προμήθειας Εξοπλισμού Πληροφορικής για την υλο¬ 
ποίηση του Ολοκληρωμένου Πληροφοριακού Συστή¬ 
ματος Φορολογίας {Ο.Π.Σ.Φ. ή ΤΑΧΙδ): 

1. Επιτροπή υλοποίησης του υποέργου Προμήθειας 
Εξοπλισμού Πληροφορικής για την υλοποίηση του 
Ολοκληρωμένου Πληροφοριακού Συστήματος Φορο¬ 
λογίας (ΟΠΣΦ) και 

2. Συντονιστική Επιτροπή υλοποίησης του υποέργου 
Προμήθειας Εξοπλισμού Πληροφορικής για την υλο¬ 
ποίηση του Ολοκληρωμένου Πληροφοριακού Συστή¬ 
ματος Φορολογίας (Ο.Π.Σ.Φ.). 

Β. Η συγκρότηση, ο ορισμός των μελών, η αμοιβή και 
τα άλλα θέματα λειτουργίας διάρκεια, τόπος και χρόνος 
λειτουργίας κ.λπ. των Επιτροπών αυτών να γίνουν με 

άλλες αποφάσεις του Υπουργού Οικονομικών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Ιανουάριου 1996 

Με εντολή Υπουργού 
Η Γενική Γραμματέας 
ΧΡΥΣ. ΧΑΡΙΣΙΟΥ 

-*- 

Αριθ. ΔΥΙβ/43085 (2) 

Ενεργοί εφημερίες γιατρών υπηρεσίας υπαίθρου «Νο¬ 
σοκομείων - Κ. Υγείας» και Περ. Ιατρείων μικρών 

νησιών και γιατρών Κλάδου ΕΣΥ των Π. I. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83, του 
Ν. 1579/85 και του Ν. 1759/88. 

2. Τις διατάξεις του άρθρου 20 του Ν. 1963/91 και 
του άρθρου 5 του Ν. 2194/94. 

3. Τις διατάξεις του άρθρου 7 του Ν. 1810/88, απο¬ 
φασίζουμε: 

I. Εγκρίνουμε την καταβολή αποζημίωσης για εργα¬ 
σία, πέραν της υποχρεωτικής, για εφημερίες αγροτι¬ 
κών γιατρών από 1.1.96 μέχρι 31.12.96, των πιο κάτω 
κατηγοριών: 

1. Αγροτικοί γιατροί Περ. Ιατρείων, που ανήκουν σε 
μικρά ενιαία «Νοσοκομεία - Κ. Υγείας», μπορεί να συμ¬ 
μετέχουν στα προγράμματα εφημεριών τους, τις καθη¬ 
μερινές, τα Σαββατοκύριακα, αργίες και εξαιρέσιμες 
μέχρι και οκτώ (8) εφημερίες το μήνα. 

Οι εφημερίες των πιο πάνω γιατρών μπορεί, με από¬ 
φαση του Διοικ. Συμβουυλίου του «Νοσοκομείου - Κ. 
Υγείας», να πραγματοποιούνται και στις έδρες των 
Περ. Ιατρείων μόνο όταν: 

— Πρόκειται για Περ. Ιατρεία νησιού που δεν συμπί¬ 
πτει με το νησί της έδρας του «Νοσοκομείου - Κ. 
Υγείας» ή 

- όταν το Περ. Ιατρείο βρίσκεται σε απόσταση μεγα¬ 
λύτερη των 20 χιλιομέτρων από την έδρα του «Νοσοκο¬ 
μείου - Κ. Υγείας». 

- Όταν στο Π.Ι. υπηρετεί σε συστημένη οργανική 
θέση γιατρός κλάδου Ε.Σ.Υ. 

2. Επίσης στις έδρες των Περ. Ιατρείων, μπορεί να 
πραγματοποιούνται οι εφημερίες αγροτικών γιατρών 
Περιφ. Ιατρείων που ανήκουν σε Κέντρα Υγείας των 
Νοσοκομείων (άρθρο 5 παρ. 1 του Ν. 2194/94), μόνο 
των πιο κάτω μικρών νησιών με ιδιάζουσες γεωγραφι¬ 
κές και κοινωνικές συνθήκες: 

- Ν. Γ. Νοσοκομείο Πειραιά Τζάνειο - Κ.Υ. Αίγινας: 
Π.Ι. Αγκιστριού . 

- Ν. Γ. Νοσ/μείο Αλεξανδρούπολης, Κ.Υ. Σουφλίου: 
Π.Ι. Σαμοθράκης και Π. I. Καμαριώτισας. 

- Ν. Γ. Νοσοκομείο Βόλου, Κ.Υ. Σκοπέλου: Π. I. 
Αλοννήσου. 

- Π. Γ. Νοσοκομείο Αθηνών, Κ.Υ. Λαυρίου: Π. I. 
Κέας. 


- Π. Γ. Νοσ/μείο Αθηνών «Ευαγγελισμός», Κ. Υ. Μή¬ 
λου: Π. I. Σίφνου, Π. I. Σερίφου, Π. 1. Κιμώλου, Π. I. Κύ¬ 
θνου, Π. I. Δρυοπίδας Κύθνου. 

- Ν. Γ. Νοσοκομείο Κέρκυρας, Κ. Υ. Αγρού: Π. I. 
Ερεικούσας, Π. I. Οθωνών, Π. I. Μαθρακΐου. 

- Ν. Γ. Νοσοκομείο Ρόδου, Κ. Υ. Έμπωνα: Π. I. Τή¬ 
λου, Π. I. Μεγίστης, Π. I. Σύμης, Π. I. Χάλκης. 

- Ν. Γ. Νοσ/μείο Ρόδου, Κ. Υ. Καρπάθου: Π. I. Κά- 
σου. 

- Ν. Γ. Νοσοκομείο Σπάρτης, Κ. Υ. Νεάπολης: Π. I. 
Ελαφονήσου. 

- Ν. Γ. Νοσοκομείο Σύρου, Κ. Υ. Νάξου: Π.Ι. Αμορ¬ 
γού, Π. I. Αιγιάλης Αμοργού, Π. I. Αρκεσίνης, Π. I. Δο¬ 
νούσας, Π.Ι. Κουφονησίων και των εξυπηρετουμένων 
Κοινοτήτων Σχοινούσας και Ηράκλειος, Κ.Υ. Θήρας. Π. 
1. Ιου Ανάφης, Π. I. Σίκινου, Π. I. Φολέγανδρου και Π. I. 
θηρασιάς, Κ. Υ. Πάρου το Π. I. Αντιπάρου. 

-Ν.Γ. Νοσοκομείο Χανιών, Κ.Υ. Καντάνο: Π.Ι. Γαύ¬ 
δου. 

- Ν. Γ. Λευκάδας, Κ.Υ. Βασιλικής Π. I. Καστού, Π. I. 
Κατωμερίου, Π. I. Καλάμου. 

- Ν. Γ. Νοσοκομείο Χαλκιδικής, Κ. Υ. Παλαιοχωρϊου: 
Π. I. Καρυών Αγίου Όρους και Π.Ι. Αμουλιανής. 

- Ν. Γ. Νοσοκομείο Χίου, Κ. Υ. Πυργ'ιου: Π. I. Ψαρ- 
ρών και Π. I. Οινουσων. 

Στα εν λόγω Π. I. οι εφημερίες πραγματοποιούνται 
Σάββατα ή Κυριακές, εφόσον δε υπηρετούν άνω του 
ενός γιατροί, οι οκτώ (8) μηνιαίες εφημερίες θα πραγ¬ 
ματοποιούνται εκ περιτροπής από 4. 

II. Οι ενεργείς εφημερίες είναι υποχρεωτικές, η δε 
καταβολή αποζημίωσης δεν μπορεί να υπερβεί το 
ύψος των ακαθαρίστων αποδοχών των γιατρών. 

III. Τα Διοικ. Συμβούλια των Νοσοκομείων σε καμμία 
περίπτωση δεν υποχρεούνται να εξαντλούν το όριο των 
οκτώ (8) εφημεριών, αλλά οφείλουν να προσαρμόζουν 
τα σχετικά προγράμματα στις ανάγκες και στις εγκεκρι¬ 
μένες πιστώσεις του Προϋπολογισμού τους. 

Το ύψος της δαπάνης που προκαλείται από την από¬ 
φαση αυτή δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Ιανουάριου 1996 

0 ΥΠΟΥΡΓΟΣ 

ΔΗΜ. ΚΡΕΜΑΣ ΤΙΝΟΣ 
-♦- 

Αριθ. ΔΥΙβ/43084 (3) 

Ενεργοί εφημερίες γιατρών υπηρεσίας υπαίθρου, των 
Κέντρων Υγείας και των Περιφερειακών Ιατρείων. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83 και 
του Ν. 2071/92. 

2. Τις διατάξεις του άρθρου 5 του Ν. 2194/94 και του 
άρθρου 20 του Ν. 1963/91. 

3. Τις διατάξεις του άρθρου 7 του Ν. 1810/88, απο¬ 
φασίζουμε: 

1. Εγκρίνουμε την καθιέρωση εργασίας με αμοιβή, 
πέραν της υποχρεωτικής, για εφημερίες στα Κ. Υγείας, 
γιατρών υπηρεσίας υπαίθρου των Π.Ι. ή Κ. Υγείας, κατά 
τις καθημερινές, τα Σάββατα, Κυριακές αργίες και 
εξαιρέσιμες ημέρες για το διάστημα από 1.1.96 έως 
31.12.96. 

2. Ο αριθμός των εφημεριών κατά μήνα, για κάθε 
γιατρό, δεν μπορεί να υπερβαίνει τις οκτώ (8). 

3. Τα προγράμματα εφημεριών των Κ. Υγείας εγκρί- 
νονται από τα Διοικ. Συμβούλια των Νοσοκομείων, μετά 
από εισήγηση του Διευθυντή τους, θα είναι δε σύμ¬ 
φωνα με τις οδηγίες και κατευθύνσεις και θα βασίζο¬ 
νται στις πραγματικές ανάγκες του κάθε Κ. Υγείας, 
όπως αυτές προσδιορίζονται από τα πληθυσμιακά δε¬ 
δομένα και τις ιδιαιτερότητες κάθε περιοχής, με τον 
περιορισμό της επόμενης παραγράφου. 

4. Στο πρόγραμμα εφημεριών του κάθε Κέντρου 
Υγείας, η συμμετοχή γιατρών υπηρεσίας υπαίθρου, πε¬ 
ριορίζεται σε ένα (1) για τις ημέρες που εφημερεύουν 
ενεργά ένας ή περισσότεροι γιατροί ΕΣΥ και σε δύο (2) 
για τις ημέρες που δεν υπάρχει σε ενεργό εφημερία 
γιατρός ΕΣΥ, ειδικότητας Γενικής Ιατρικής ή Παθολο- 
γίας. 

5. Αγροτικοί γιατροί που έχουν τοποθετηθεί ή απο¬ 
σπαστεί με απόφασή μας σε Νοσηλευτικά Ιδρύματα, το 
ΕΚΑΒ και λοιπές Υγειονομικές μονάδες μπορούν επί¬ 
σης να πραγματοποιούν μέχρι οκτώ (8) εφημερίες το 
μήνα. 

6. Μόνιμοι αγροτικοί γιατροί που έχουν τοποθετηθεί 
σε Νοσοκομεία για ειδίκευση, ακολουθούν ως προς 
τον αριθμό των εφημεριών τις ρυθμίσεις που ισχύουν 
για τους ειδικευόμενους γιατρούς. 

7. Ειδικευμένοι αγροτικοί γιατροί που έχουν τοποθε¬ 
τηθεί ή αποσπαστεί με απόφασή μας σε Νοσοκομεία, 
πραγματοποιούν αριθμό ενεργών εφημεριών ίσο με τον 
αντίστοιχο των Επιμελητών Β' του Τμήματος ή Εργα¬ 
στηρίου που ανήκουν. 

8. Οι εφημερίες είναι υποχρεωτικές, γίνονται σε 
16ωρη συνεχή υπηρεσία τις καθημερινές και 24ωρη τα 
Σάββατα, Κυριακές, αργίες και εξαιρέσιμες, μέσα στο 
Κ. Υγείας, η δε καταβολή αποζημίωσής τους, σε καμιά 
περίπτωση δεν μπορεί να υπερβεί τα όρια που θέτει το 
άρθρο 104 του Συντάγματος (ύψος ακαθαρίστων απο¬ 
δοχών). 

9. Στο πρόγραμμα εφημεριών κάθε Κ. Υγείας θα 
συμμετέχουν, με ίσο αριθμό εφημεριών, όλοι οι γιατροί 
που έχουν τοποθετηθεί σε αυτό και στα Περιφερειακά 
του Ιατρεία. 

10. Εφημερίες στα Περιφερειακά Ιατρεία δεν μπο¬ 
ρούν να πραγματοποιηθούν. 

11. Τα Διοικητικά Συμβούλια των Νοσοκομείων, σε 
καμμιά περίπτωση δεν υποχρεούνται να εξαντλούν τα 
ανώτατα όρια των προβλεπομένων εφημεριών, αλλά 
υποχρεούνται να προσαρμόζουν τα προγράμματα στις 
πραγματικές ανάγκες των Κ. Υγείας και των εγκεκτιμέ- 


νων πιστώσεων των Προϋπολογισμών τους. 

Το ύψος της δαπάνης, που προκαλείται από την από¬ 
φαση αυτή σε βάρος των πιστώσεων των Προϋπολογι¬ 
σμών των νοσοκομείων δεν μπορεί να προσδιορι¬ 
στεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Ιανουαρίου 1996 

Ο ΥΠΟΥΡΓΟΙ 

ΔΗΜ. ΚΡΕΜΑΓΤΙΝΟΣ 

— ♦-- 

Αριθ. ΔΥ13Ο/31700 < 4 ) 

Ενεργοί εφημερίες και εφημερίες ετοιμότητας για¬ 
τρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 86 και 88 του Ν. 
2071/92 (ΦΕΚ 123/Α/92) και το άρθρου 38 του Ν. 
1397/83. 

β. Τις διατάξεις των παρ. 5 και 9 του άρθρου 28 του 
Ν. 1579/85. 

γ. Τις διατάξεις της παρ. 8 του άρθρου 54 του Ν. 
1892/92 (ΦΕΚ 101/Α/90) και του άρθρου 4 του Ν. 
2194/94. 

δ. Τις διατάξεις της παρ. 1 του άρθρου 7 του Ν. 

1810/88 (ΦΕΚ 223/Α/88) και το άρθρο 9 παρ. 15 του 
Ν. 2345/95. 

ε. Την αρ 2051142/4556/0022/29.7.91 απόφαση 
του Υπουργού Οικονομικών, αποφασίζουμε: 

ΚΕΦ. 1 

Εγκρίνουμε την καθιέρωση εργασίας με αμοιβή πέ¬ 
ραν της υποχρεωτικής για το χρονικό διάστημα από 
1.1.96 έως 31.12.96 στις εξής κατηγορίες γιατρών: 

- Πλήρους και αποκλειστικής απασχόλησης 

- Πλήρους απασχόλησης 

- Ειδικευμένων (Πολιτικών και Στρατιωτικών) 

- Πανεπιστημιακών 

- Γ ιατρών εκτός κλάδου ΕΣΥ 

- Μονίμων γιατρών του Δημοσίου 

Οι εφημερίες των πιο πάνω γιατρών πραγματοποιού¬ 
νται ανάλογα με την κατηγορία που ανήκουν, στα Νο¬ 
σηλευτικά Ιδρύματα του Ν.Δ. 2592/53, ενιαία «Νοσο¬ 
κομεία - Κ. Υγείας», θεραπευτήρια του ΙΚΑ, Πανεπι¬ 
στημιακές Κλινικές, Εργαστήρια των Πανεπιστημίων, 
Ε.Κ.Α.Β. και στα Νοσ. Ιδρύματα Ι.Δ. 

ΚΕΦ. II 

ΕΝΕΡΓΟΙ ΕΦΗΜΕΡΙΕΣ 

1. Γιατροί ΕΣΥ (Αθηνών - Πειραιά - Θεσσαλονί¬ 
κης) 

α. Διευθυντές 

Οι γιατροί Διευθυντές πραγματοποιούν το μέγιστο 
μέχρι έξι (6) εφημερίες το μήνα, εκ των οποίων μόνο 
μέχρι δύο (2) θα μπορεί να συμπίπτουν με Σάββατο ή 

Κυριακή. 

β. Επιμελητές Α, Β και Γ 

Οι γιατροί Επιμελητές Α, Β και Γ είναι δυνατό να 
πραγματοποιούν, το μέγιστο, μέχρι οκτώ (8) εφημερίες 
το μήνα. 

γ. Στην περίπτωση που οι εν λόγω γιατροί υπηρετούν 
σε Τμήματα που στελεχώνονται με αριθμό γιατρών μέ¬ 
χρι και (3) επιτρέπεται η καταβολή αποζημίωσης μέχρι 
δέκα (10) εφημερίες, ενώ μία (1) επί πλέον εφημερία, 
την οποία θα πραγματοποιούν εκ περιτροπής οι υπηρε- 
τούντες γιατροί, μπορεί να καταβάλλεται για τους μή¬ 
νες που έχουν 31 ημέρες. 

- Επίσης μία (1) εφημερία επί πλέον επιτρέπεται για 
τους μήνες που έχουν (31) ημέρες, σε Τμήματα που 
υπηρετούν 3 Επιμελητές και 1 Δ/ντής. 

δ. Σε τμήματα ενός ή δύο γιατρών επιτρέπεται η 
πραγματοποίηση εφημεριών μέχρι του ύψους των ακα¬ 
θαρίστων αποδοχών τους. 

ε. Όλες οι ανωτέρω ρυθμίσεις ισχύουν σε συνδυα¬ 
σμό με τις κατευθύνσεις της παρ. γ του ΚΕΦ. IV της πα¬ 
ρούσας. 

ζ. Η ενεργός εφημερία γίνεται σε Ιθωρη συνεχή 
υπηρεσία τις εργάσιμες ημέρες και 24ωρη Σάββατα, 
Κυριακές και αργίες. Η αποζημίωση υπολογίζεται σύμ¬ 
φωνα με τις διατάξεις της παρ. 5 του άρθρου 28 του Ν. 
1579/85 και του άρθρου 7 του Ν. 1810/88 και την 
απόφαση του Υπουργού Οικονομικών του (ε) σχετικού 
της παρούσας. 

2. Γιατροί ΕΣΥ (Νοσοκομείων και «Νοσοκομείων - Κ. 
Υγείας» εκτός Αθηνών, Πειραιά και Θεσσαλονίκης). 

α. Στους γιατρούς όλων των βαθμιδών που υπηρε¬ 
τούν στα πιο πάνω Νοσοκομεία και στα ενιαία «Νοσο¬ 
κομεία - Κ. Υγείας», επιτρέπεται η καταβολή αποζημί¬ 
ωσης μέχρι δέκα (10) εφημερίες το μέγιστο κατά μήνα. 

β. Σε όσα Τμήματα των πιο πάνω Ιδρυμάτων (παρ. α) 
υπηρετούν ένας ή δύο γιατροί (ειδικευμένοι), επιτρέ¬ 
πεται η καταβολή αποζημίωσης για εφημερίες μέχρι 
του ύψους των ακαθαρίστων αποδοχών τους. 

Αν υπηρετούν τρεις (3) γιατροί μπορεί να χορηγείται 
μία (1) επί πλέον εφημερία για τους μήνες που έχουν 
31 ημέρες, που θα πραγματοποιείται εκ περιτροπής. 

γ. Οι παράγραφοι 11.1 .ε και 11.1 .ζ ισχύουν επακριβώς 
και στα εν λόγω Νοσοκομεία. 

3. ΟΔΟΝΤΙΑΤΡΟΙ 

Ο αριθμός των ενεργών εφημεριών και εφημεριών 
ετοιμότητας που είναι δυνατό να πραγματοποιηθούν 
στα Νοσοκομεία και «Νοσοκομεία - Κ. Υγείας», είναι 
ανάλογος με τον, κατά περίπτωση, αριθμό εφημεριών 
γιατρών ΕΣΥ, με τους ίδιους όρους και προϋποθέσεις, 
εκτός των περιπτώσεων του ΚΕΦ. Μπαρ. 1 γ, 1δκαι2β. 

4. ΕΙΔΙΚΕΥΜΕΝΟΙ 

α. Οι ειδικευμένοι γιατροί (πολίτες και Στρατιωτικοί) 
μπορεί εφ’ όσον υπάρχουν αντίστοιχες ανάγκες, να 
πραγματοποιούν αριθμό ενεργών εφημεριών μέχρι του 
ύψους των ακαθαρίστων αποδοχών τους. 

Η αποζημίωση των ειδικευμένων Στρατιωτικών για¬ 
τρών υπολογίζεται βάσει των διατάξεων που καθορί¬ 


ζουν το μισθολόγιό τους. 

β. Στους ειδικευμένους γιατρούς υπάγονται και οι ει¬ 
δικευμένοι γιατροί (πλην αλλοδαπών), που τοποθετού¬ 
νται με απόφασή μας σε Νοσοκομεία, ως άμισθοι υπε¬ 
ράριθμοι προκειμένου να αποκτήσουν άλλη ειδικότητα 
είτε για λόγους υγείας κατά το άρθρο 1 παρ. 5 του Ν. 

1579/85, είτε κατ' εφαρμογήν του άρθρου 54 παρ. 8β 
του Ν. 1759/88 και του άρθρου 1 παρ. 3 του Ν. 1579/ 
85. 

Η αποζημίωση των εν λόγω γιατρών για ενεργείς 
εφημερίες και εφημερίες ετοιμότητας θα ενεργείται 
βάσει των διατάξεων των άρθρων 30 και 38 του Ν. 
1397/83 και του άρθρου 54 του Ν. 1892/90. 

5. ΠΑΝΕΠΙΣΤΗΜΙΑΚΟΙ 

Είναι δυνατή η πραγματοποίηση αριθμού εφημεριών 
σύμφωνα με τα ιοχύοντα για τους γιατρούς κλάδου 
ΕΣΥ, η δε αποζημίωση υπολογίζεται βάσει των διατά¬ 
ξεων που καθορίζουν το μισθολόγιό τους. 

6. ΑΠΟΣΠΑΣΜΕΝΟΙ ΚΑΙ ΣΕ ΜΕΤΕΚΠΑΙΔΕΥΣΗ ΕΥ¬ 
ΡΙΣΚΟΜΕΝΟΙ (Ειδικευμένοι και ειδικευόμενοι) 

Είναι δυνατό να πραγματοποιούν εφημερίες ανά¬ 
λογα με το βαθμό τους, το Νοσοκομείο και Τμήμα στο 
οποίο έχουν αποσπαστεί, μετεκπαιδεύονται ή (προκει¬ 
μένου περί ειδικευμένων) ατύπως έχουν μετακινηθεί, 
στο πρόγραμμα του οποίου προστίθενται. 

Η αποζημίωση ενεργών εφημεριών θα καταβάλλεται 
από το Νοσοκομείο στο οποίο έχουν αποσπαστεί ή με¬ 
τεκπαιδεύονται, οι δε εφημερίες ετοιμότητας από την 
οργανική θέση τους. 

7. ΓΙΑΤΡΟΙ ΕΚΤΟΣ ΕΣΥ ( Αρθρου 57 παρ. 3 του Ν. 
1539/85, ΦΕΚ 64/Α/85) 

Μπορεί να πραγματοποιούν αριθμό ενεργών εφημε¬ 
ριών ανάλογο του αριθμού των γιατρών ΕΣΥ, όπως κα¬ 
θορίζεται πιο πάνω, η δε αποζημίωση υπολογίζεται βά¬ 
σει των διατάξεων που καθορίζουν το μισθολόγιό τους. 

8. ΜΟΝΙΜΟΙ ΓΙΑΤΡΟΙ ΤΟΥ ΔΗΜΟΣΙΟΥ ( Αρθρου 1 
παρ. 3 του Ν. 1579/85 

Μόνιμοι γιατροί του Δημοσίου που έχουν τοποθετη¬ 
θεί σε Νομαρχιακά Νοσοκομεία ή Κ. Υγείας για να εκ¬ 
πληρώσουν την υποχρέωση της διετούς υπηρεσίας, 
λόγω λήψης εκπαιδευτικής άδειας προς ειδίκευση, 
μπορεί να πραγματοποιούν αριθμό εφημεριών (ενερ¬ 
γών) ανάλογο του αριθμού των γιατρών ΕΣΥ του Νοσο¬ 
κομείου και Τμήματος στο οποίο υπηρετούν. 

Η αποζημίωση υπολογίζεται βάσει των διατάξεων 
που καθορίζουν το μισθολόγιό τους. 

9. ΓΙΑΤΡΟΙ ΠΛΗΡΟΥΣ ΑΠΑΣΧΟΛΗΣΗΣ ( Αρθρο 4 
του Ν. 2194/94) 

Πραγματοποιούν αριθμό ενεργών εφημεριών μειω¬ 
μένο κατά μία (1) εφημερία σε όλες τις περιπτώσεις 
των Κεφαλαίων I και II της παρούσας. 

10. ΣΤΡΑΤΙΩΤΙΚΟΙ ΓΙΑΤΡΟΙ 

Στρατιωτικοί γιατροί των τριών Όπλων, μπορεί να 
εφημερεύουν σε Νοσοκομεία παραμεθορίων περιοχών 
με απόφαση του Διοικ. Συμβουλίου και κατά την διά¬ 
ταξη του άρθρου 54 παρ. 9 του Ν. 1759/88 εφ’ όσον 
κατέχουν άγονη ειδικότητα, ήτοι: Χειρουργική θώ- 

ρακα, Χειρ/κή Παίδων, Παιδοψυχιατρική, Νεφρολογία, 
Γενική Ιατρική, Ακτινοδιάγνωση, Αναισθησιολογία, Πα¬ 
θολογοανατομία και Ψυχιατρική. 

Ο αριθμός των ενεργών εφημεριών τους καθορίζεται 
βάσει του κεφαλαίου II της παρούσας, η δε αποζημί¬ 
ωση υπολογίζεται με βάση το μισθολόγιο τους. 

11. ΣΥΝΟΔΟΙ ΠΕΡΙΣΤΑΤΙΚΩΝ: 

Γιατροί συνοδοί περιστατικών βρίσκονται σε ενεργό 
εφημερία την ημέρα της διακομιδής, ανεξάρτητα αν 
ήταν ή όχι σε ενεργό εφημερία κατά το ισχύον μηνιαίο 
πρόγραμμα. 

ΚΕΦ. III 
ΕΞΑΙΡΕΣΕΙΣ 

α. Επιτρέπεται η καταβολή αποζημίωσης μέχρι δέκα 
(10) εφημερίες το μήνα σε γιατρούς Νοσ. Ιδρυμάτων 
Αθηνών, Πειραιά και θεσ/νίκης, που υπηρετούν σε 
Μονάδες: 

Εντατικής θεραπείας, Ανάνηψης, Τεχνητού Νε¬ 
φρού, Μεταμόσχευσης Μυελού Οστών, στο Κέντρο 
Δηλητηριάσεων, στην Υπηρεσία Συντονισμού και Ελέγ¬ 
χου Μεταμοσχεύσεων, Νεογνολογικά Τμήματα και Μο¬ 
νάδες Εντατικής Νοσηλείας Νεογνών (Τριτοβάθμια 
Νεογνολογικά Τμήματα) και στην Οδοντ/κή Μονάδα 
Ατόμων με Ειδικές Ανάγκες του Ασκληπιείου Βούλας, 
καθώς και στο ΕΚΑΒ. 

β. Επιτρέπεται η καταβολή αποζημίωσης για ενερ¬ 
γείς εφημερίες μέχρι του ύψους των ακαθαρίστων 
αποδοχών τους στους γιατρούς που συμμετέχουν σε 
Ομάδες μεταμόσχευσης Ιστών και Οργάνων. 

Στις εν λόγω Ομάδες μπορεί να συμμετέχει το σύ¬ 
νολο των γιατρών της Κλινικής που πραγματοποιεί την 
μεταμόσχευση, ενώ με πρόταση του επικεφαλής της 
Ομάδας και απόφαση του Δ. Συμβουλίου, μπορούν να 
συμμετέχουν ένας ή δύο γιατροί από τις πιο κάτω υπο¬ 
στηρικτικές ειδικότητες, κατά περίπτωση μεταμόσχευ¬ 
σης: Αναισθησιολογίας, Καρδιολογίας, Πνευμονολο- 
γίας, Παθολογίας (μόνο .Λοιμωξολογίας, Διαβητολο- 
γίας), Ανοσολογίας, Παθολογοανατομίας, Αιμοδοσίας, 
Γαστρεντερολογίας (μόνο Ηπατολογίας), Νεφρολο¬ 
γίας, Μικροβιολογίας και Βιοχημείας (επιστ. προσδω- 
πικό) και μόνο εφόσον η υποστηρικτική ειδικότητα έχει 
συνάφεια και συμμετέχει στην Μεταμόσχευση. 

Στην περίπτωση που στο χειρουργικό τομέα, υφίστα- 
ται και λειτουργεί Καρδιοαναισθησιολογικό Τμήμα 
μπορούν να συμμετέχουν περισσότεροι των δύο για¬ 
τροί. 

Η εν λόγω παράγραφος (β) ισχύει κατά μήνα, μόνον 
εφόσον πραγματοποιήθηκε μεταμόσχευση. 

ΚΕΦ. IV 

ΓΕΝΙΚΕΣ ΡΥΘΜΙΣΕΙΣ 

α. Σε όσα Τμήματα ή μονάδες υπηρετούν πάνω από 
τέσσερις (4) γιατροί ο αριθμός των ενεργών εφημεριών 
που μπορεί να πραγματοποιούν κατά τι<£ ημέρες Σάβ¬ 
βατο και Κυριακή, δεν μπορεί να είναι ανώτεροι των 
τεσσάρων (4) εφημεριών κάθε μήνα για τον κάθε για¬ 


τρό, η δε αναλογία θα είναι το ανώτερο 2 Σάββατα και 2 
Κυριακές. 

β. Ο αριθμός των εφημερευόντων κατά τις ημέρες 
Σάββατο και Κυριακή σε καμμιά περίπτωση δεν μπορεί 
να είναι ανώτερος του αριθμού (κατά μέσο όρο) των 
εφημερευόντων τις καθημερινές. 

Ο μη ακέραιος μέσος όρος στρογγυλοποιείται στην 
επόμενη μονάδα. 

γ. Τα ανώτατα όρια εφημεριών της παρούσας, απο¬ 
τελούν την οροφή του συστήματος και σε καμία περί¬ 
πτωση δεν εξαντλούνται υποχρεωτικά. Καθοριστικός 
παράγοντας του πλαισίου μέσα στο οποίο κινούνται τα 
Διοικ. Συμβούλια των Ιδρυμάτων, που έχουν την απο¬ 
κλειστική ευθύνη και αρμοδιότητα της έγκρισης, αφού 
λάβουν υπ’ όψιν τους τις εισηγήσεις (Δ/ντών, Τομεαρ- 
χών και Επιστ. Επιτροπής), είναι οι πραγματικές ανά¬ 
γκες του Νοσκομείου και οι εγκεκριμένες πιστώσεις 
του Προϋπολογισμού τους. 

δ. Η ενεργός εφημερία νοείται και αποζημιώνεται 
μόνο για τους γιατρούς που παραμένουν στη θέση τους 
όλες τις ήροβλεπόμενες ώρες. 

ε. Είναι υποχρεωτική για όλους του βαθμούς (Δ/ 
ντής, Επιμ. Α και Β) και κατηγορίες γιατρών. 

ζ. Η αποζημίωση δεν μπορεί να υπερβεί τα όρια που 
θέτει το άρθρο 104 του Συντάγματος (ύψος ακαθαρί¬ 
στων τακτ, αποδοχών). 

η. Ο μηνιαίος προγραμματισμός των εφημεριών, 
ενεργών και ετοιμότητας, θα εγκρίνεται εκ των προτέ- 
ρων από το Δ. Συμβούλιο και θα κοινοποιείται στους εν- 
διαφερόμενους. Η καταβολή της αποζημίωσης για τις 
πραγματοποιηθείσες εφημερίες θα γίνεται ύστερα από 
έγγραφη βεβαίωση του Δ/ντή γιατρού ή του επικεφα¬ 
λής γιατρού του Τμήματος που θα βεβαιώνει την πραγ¬ 
ματοποίηση σύμφωνα με το πρόγραμμα. 

θ. Στον αριθμό των γιατρών δεν συμπεριλαμβάνονται 
οι γιατροί που απουσιάζουν ευρισκόμενοι σε από¬ 
σπαση, άδεια (κανονική, εκπαιδευτική, αναρρωτική), 
έχουν τεθεί σε αργία ή διαθεσιμότητα καθώς και οι ειδι¬ 
κευόμενοι. 

ι. Στους περιορισμούς των ημερών Σαββάτων και Κυ¬ 
ριακών δεν συμπεριλαμβάνονται οι αργίες που συμπί¬ 
πτουν με καθημερινές ημέρες. 

ΚΕΦ. V 

ΕΓΗΜΕΡΙΕΣ ΕΤΟΙΜΟΤΗΤΑΣ 

Οι υποχρεώσεις των γιατρών που εκτελουν εφημε¬ 
ρίες ετοιμότητας (κατά το άρθρο 54 παρ. 8 του Ν. 
1892/90), καθορίζονται ως εξής: 

1. Οι γιατροί κατά τη διάρκεια της εφημερίας ετοιμό¬ 
τητας βρίσκονται σε διατεταγμένη υπηρεσία και είναι 
στη διάθεση του Νοσκομείου και όταν κληθούν προ¬ 
σφέρουν τις υπηρεσίες τους χωρίς πρόσθετη αμοιβή 
πέραν της προβλεπομένης από το άρθρο 86 του Ν. 
2071/92. 

2. Ο ευρισκόμενος σε εφημερία ετοιμότητας για¬ 
τρός οφείλει να διαμένει σε πόλη που εδρεύει η μο¬ 
νάδα του ή σε τόπο πλησίον, ώστε καλούμενος να προ- 

σέρχεται σε εύλογο διάστημα για να προσφέρει τις 
υπηρεσίες του. 

Για κάθε μετακίνησή του απά τη μόνιμη κατοικία του 
θα ενημερώνει την υπηρεσία του. 

3. Υποχρεούται να είναι προετοιμασμένος για την 
αντιμετώπιση κάθε περιστατικού της ειδικότητάς του. 

4. Η πρόσκληση μπορεί να γίνει από τον ενεργά εφη- 
μερεύοντα γιατρό τον Δ/ντή του Τμήματος, άλλον εφη- 
μερεύοντα ή τα όργανα του Νοσοκομείου (Δ. Συμβού¬ 
λιο, Νοσηλευτική Υπηρεσία, Διοικητική Υπηρεσία). 

5. Η πάγια αποζημίωση των γιατρών που αφορά στις 
εφημερίες ετοιμότητας προστίθεται στις τακτικές τους 
αποδοχές. 

Ο κατάλογος των εφημεριών ετοιμότητας θα είναι 
ανεξάρτητος απά τον αντίστοιχο των ενεργών εφημε¬ 
ριών. 

6. Τα Διοικητικά Συμβούλια υποχρεούνται να προ¬ 
σαρμόζουν τα προγράμματα εφημεριών, ενεργών και 
ετοιμότητας, στις ανάγκες των Τμημάτων με στόχο τη 
καλύτερη δυνατή κάλυψή τους άλες τις ημέρες του 
μήνα, οι δε γιατροί υποχρεούνται στη πιστή εφαρμογή 
των προγραμμάτων. 

Το ύψος της δαπάνης που προκαλείται με την από¬ 
φαση αυτή, σε βάρος των πιστώσεων του Προϋπολογι¬ 
σμού του Νοσοκομείου, δεν είναι δυνατό να υπολογι- 
σθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Ιανουάριου 1996 

ο ΥΠΟΥΡΓΟΙ 

ΔΗΜ. ΚΡΕΜΑΣΤΙΝΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1025/Β/12.12.1995 στο οποίο δημοσιεύ¬ 
τηκε η απόφαση 2078090/9914/0023/4.12.1995 του 
Υπουργού Οικονομικών στην σελίδα 5 η παράγραφος 


με αριθμό 6 διορθώνται από το λανθασμένο: 

6. «Τα ομόλογα είναι πληρωτέα την ημέρα της λήξης 
τους. Εάν η λήξη τους συμπέσει με μη εργάσιμη ημέρα, 
η εξόφληση θα γίνει την αμέσως επόμενη εργάσιμη 
ημέρα χωρίς να πληρωθεί πρόσθετος τόκος. Εάν προ¬ 
σκομιστούν για εξόφληση μετά τη λήξη τους δεν απο¬ 
φέρουν τόκο για το χρονικό διάστημα από τη λήξη τους, 
μέχρι την προσκόμισή τους για εξόφληση» στο ορθό: 

6. «Τα ομόλογα είναι πληρωτέα στον κομιστή στην 
λήξη τους, κατά την ημερομηνία πληρωμής του τελευ¬ 
ταίου τοκομεριδίου. Εάν προσκομιστούν για εξόφληση 
μετά την ανωτέρω προσδιοριζομένη ημερομηνία δεν 
αποφέρουν τόκο για το χρονικό διάστημα από την ημε¬ 
ρομηνία αυτή μέχρι την προσκόμισή τους για εξό¬ 
φληση». 

{Από το Υπουργείο Οικ/κών) 
-♦- 

( 6 ) 

Στο ΦΕΚ 1025/Β/12.12.1995 στο οποίο δημοσιεύ¬ 
τηκε η απόφαση 2078089/9913/0023/4.12.1995 του 
Υπουργού Οικονομικών στην σελίδα 4 η παράγραφος 
με αριθμό 6 διορθώνεται από το λανθασμένο: 

6, «Τα ομόλογα είναι πληρωτέα την ημέρα της λήξης 
τους. Εάν η λήξη τους συμπέσει με μη εργάσιμη ημέρα, 
η εξόφληση θα γίνει την αμέσως επόμενη εργάσιμη 
ημέρα χωρίς να πληρωθεί πρόσθετος τόκος. Εάν προ¬ 
σκομιστούν για εξόφληση μετά τη λήξη τους δεν απο¬ 
φέρουν τόκο για το χρονικό διάστημα από τη λήξη τους, 
μέχρι την προσκόμισή τους για εξόφληση» στο ορθό: 

6. «Τα ομόλογα είναι πληρωτέα στον κομιστή στην 
λήξη τους, κατά την ημερομηνία πληρωμής του τελευ¬ 
ταίου τοκομεριδίου. Εάν προσκομιστούν για εξόφληση 
μετά την ανωτέρω προσδιοριζομένη ημερομηνία δεν 
αποφέρουν τόκο για το χρονικό διάστημα από την ημε¬ 
ρομηνία αυτή μέχρι την προσκόμισή τους για εξό¬ 
φληση», 

(Απά το Υπουργείο Οικ/κών) 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΓΙΟΔΙΣΤΡΙΟΥ 34 · ΑΘΗΝΑ 104 32 * ΤΕ1.ΕΧ 223211 ΥΡΕΤ ΟΒ * ΡΑΧ 52 34 312 ] 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε,Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ, 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προοαύξηοη 100 δρχ. ανάθοέλιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α’ (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δη μ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 - 

10.000 » 

50.000 » 

25.000 » 

10.000 » 

5.000 » 

10.000 ’ 

3.000 * 

150.000 - 

10.000 » 

1.500 δρχ. 

2.500 » 

500 » 

2.500 » 

1.250 » 

500 » 

250 . 

500 » 

150 » 

7.500 - 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 « 

6.000 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανόλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 

Οι υπηρεσίες κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










